Ich, Uͦlrich Kilcher, vogt uff dem Boͤtzberg, ✳ vˀgiche offenlich mitt disem brieff, ✳ dz ich ze Brugg vor dem Nidern Thor uss
ze gericht gesesen bin uff sant Albanus tag, ✳ des jar₎, doman zalt von gottes gebùrt thusing vierhundtˀ zwētzig und nùnd₎ jar,
da fùr mich in vˀbannē gerichte kaͧment ✳ Hans Meigˀ von Umikon, ✳ schaffner dˀ erbnˀ hˀren, ✳ des gardians und gemeinē conventz ze
Kùngsveld, Sant Francissen ordens, Costantzˀ bystuͦms, an statt und in irem namē an einem ✳ und Hans Vischˀ ab Boͤtzbgˀ am andnˀ teilen,
mitt fùrsp̄chen. ✳ offnot Hans Meigˀ von dˀ egn̄̄ hˀren wegen, ✳ wie dz die vorgn̄̄ sin hˀren hettend ein matten, genāt Nūnenmatt, gelegen
an dem Linnberg. ✳ die selbn̄ matten ✳ hettend sin hˀren gelichen Heinr₎ Vischˀ ab Boͤtzberg mitt andnˀ guͤtern. ✳ an dˀ selben mattē sumpte
un̄ irte er sy, ✳ dz dˀ egn̄̄ Heinr₎ Vischˀ sich klegte ✳ und sinen hˀren die andnˀ guͤtˀ widˀ uff geben woͤlt, getrùwte da wol, er soͤlt si, die egn̄̄
sin hˀren, an dˀ obgn̄̄ matten ungesumpt làssen, ✳ und batend gerichtes zuͦ im̄e gicht odˀ loͧgen. ✳ disz vˀantwurt Hans Vischˀ durch sinen fùrsp̄chē
und sp̃ch: ✳ die egn̄̄ matt ✳ weˀ inne an komē von einem sinem frùnd, genant Pinggeser, ✳ dˀ hette sy lang zit einem gardian gezinset
mitt zwein viertel kˀnen. ✳ dˀselb sin frùnd weˀ nu leider darzuͦ komē, dz er si nùtt buwē noch habn̄ moͤcht, ✳ der soͤlt im̄ gelten ✳ und gaͤbe
im̄ sin recht dˀselben matten fùr sin schuld, ✳ und kaͤment fùr den gardian zem klostˀ mittenandˀn, ✳ und naͤme ein gardian die matten
vom Pinggeser uff ✳ und liche die im̄ in allˀ wise als die dˀ Pinggeser vor von inen gehept hette, ✳ und wˀe dz beschechn̄ by sechs jaren.
je sider hette er die matten von einem gardian inn gehept jerlichs umb zwey viertel kˀnen ✳ und hette oͧch die also vˀzinset, ✳ getrùwte
wol, er soͤlt oͧch fùrbasser bi dˀ matten bliben ✳ und satztend bed teil uff recht. ✳ harumb fraͧgte ich, obgn̄̄ richtˀ, wz recht wˀe. ✳ do erkant sich
Hans Swaͧb, burgˀ ze Brugg, inn duchte recht uff den eid, sidˀ Hans Pinggeser die egn̄̄ Nūnenmattē ✳ ettwa vil zitz inn gehept hette
umb zwey viertel kˀnen von einem gardian ✳ und die also harbraͧcht hette ✳ und abˀ sin recht mitt eines gardians willen un̄ gunst
dˀ die mattē von Pinggeser uff genomē ✳ un̄ die gelichen hette Hansen Vischˀ ✳ und oͧch dˀ Vischˀ nach dem lichen, so im̄ dˀ gardian getaͧn
hette, ✳ die selbn̄ matten inen je sider jerlichs gezinset hette, ✳ daz dˀ selb Hans Vischˀ oͧch billich fùrbasser da bi soͤlt bliben aͧne irrūg
dˀ egn̄̄ hˀren. ✳ da widˀ erteilt Ruͦdolf Ettêrli: ✳ wo dˀ egn̄̄ Hans Vischˀ kuntlich machen moͤcht, ✳ dz ein gardian die egn̄̄ matten
von Hans Pinggeser uff genomē hette ✳ und die gelichen Hansen Vischer als sin offnūg vor staͧt, ✳ das den̄ Hans Vischˀ des billich
geniessen soͤlt. ✳ moͤcht er abˀ des nùtt getuͦn, ✳ dz er den̄ den egn̄̄ gardian und convent billich soͤlt ungesumpt laͧssen an dˀ egn̄̄
matten ✳ und die urteil, so Ettˀli gesprochn̄ hatt, ward die minder. ✳ und bleib nach dˀ meren hand bi des obgn̄̄ Swaͧbs urteil,
wand Ettˀli nùtt ze einem zug haben mocht. ✳ des batt im̄ Hans Vischˀ urkùnd ze gebend ✳ und ward erteilt, dz ich jetwedmˀ
teil urteil, brieff harumb gebn̄ moͤcht ✳ ze urkùnd habe ich min insigel gehenkt an disen brief, ✳ dˀ gebn̄ ist ✳ des jar₎ und tages als
vor staͧt. gezùgen: ✳ Hans Renner, burgˀ ze Brugg, ✳ Ruͦtschmā Wˀna, ✳ Heini von Rein, ✳ Hans Meigˀ undˀvogt, alle drye vō Vilingē,
Ruͤdi Hutzo vō Linn, ✳ Hans Tûfel vō Rûfennach und andˀ lùt gnuͦg ꝫcꝭ. ✳